Nordjylland er den region, der har lavest ledighed blandt handicappede.

Nord- og Midtjylland giver de øvrige danske regioner baghjul når det kommer til at få handicappede i arbejde. Det viser en ny rapport fra Det Nationale Forskningscenter for Velfærd. Rapporten viser at omkring halvdelen af de nordjyske handicappede er i arbejde, mens det kun gælder for omkring 44 procent i Region Syddanmark og Region Sjælland. Det viser sig også at de nordjyske handicappede har klaret sig bedre igennem krisen end personer uden handicap. Mens beskæftigelsen under krisen har øget ledigheden blandt ikke-handicappede, er beskæftigelsen stort set uændret for personer med et handicap.